Bolesti priehlavkovych kosti,tŕpnutie noh,neistachôdza, ubyto svalov nanohách,
Dobrydeň,mám 70 rokov, ,užívam ešte prestarium 5 mg, betaloloc,75 mg, anopyrin100 mg, odJustutortovej. Terazmámzapalžil,dlhéčakanie natermínulekárov.Prosím či sa toto dá uzivat spolučo by steporadili,ďakujem,
Dobrý deň,
ďakujeme za Vašu otázku.
Súčasným užívaním liekov Prestarium A, Anopyrin a Betaloc ZOK bolo pozorovaných viacero klinicky stredne závažných interakcií v dôsledku ktorých je prítomné riziko zvýšenej hladiny draslíka. Z toho dôvodu sa odporúča sledovanie hladín draslíka v plazme a EKG. Uvedenou kombináciou liekov sa zvyšuje aj riziko a hypotenzie. Preto sa v prípade indikácie odporúča pravidelne sledovať krvný tlak. Ak je jeden ošetrujúci lekár informovaný o súbežnej liečbe uvedenými liekmi, zvážil prínos liečby a riziká z nej vyplývajúce a kombinácia liekov je možná. V opačnom prípade je potrebné lekára o všetkých užívaných liekoch dodatočne informovať. Okrem týchto liekov uvádzate ešte jeden užívaný produkt, ktorý mi však nie je známy. Predpokladám, že sa jedná o preklep pri zadávaní otázky, preto sa k prípadnému ovplyvneniu liečby neviem vyjadriť.
Voľnopredajným možnostiam liečbby zápalu žíl som sa venovala podrobne v nasledujúcom
odkaze
. Uvedené lieky vhodné na liečbu zápalu žíl je možné bez vzájomného ovplyvnenia účinku kombinovať s horeuvedenou liečbou.
Príčiny vyvolávajúce ťažkosti s nohami, ktoré sa prejavujú bolesťou, tŕpnutím nôh a úbytkom svalovej hmoty môžu byť rôzne. Krátkodobo a príležitostne je možné bolesť potlačiť liekmi s obsahom paracetamolu (Paralen, Paracetamol, Panadol novum). V prípade pretvávania príznakov je potrebné ďalšie možnosti liečby (do času, kým abosolvujete odborné vyšetrenie) konzultovať s ošetrujúcim obvodným lekárom.
Prajem skorú úľavu od ťažkostí.
S pozdravom
PharmDr. Veronika Kiabová